**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2023 m. gegužės mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** |
| 2023-05-26 | Įmonių ir Made in Italy ministerijoje Romoje buvo pasirašyta "SoliTek Industry" ir "Invitalia" plėtros sutartis. Tai pirmoji Italijoje pasirašyta plėtros sutartis, pagal kurią bus naudojami Italijos nacionalinio ekonomikos gaivinimo ir atsparumo didinimo plano (Pnrr) ištekliai atsinaujinančios energijos projektui. Pasirašant sutartį dalyvavo Įmonių ir Made in Italy ministras Adolfo Urso, "Invitalia" generalinis direktorius Bernardo Mattarella, Benevento miesto meras Clemente Mastella, LR ambasadorė Italijoje Dalia Kreivienė ir "Bod Group" vadovas Vidmantas Janulevičius. "SoliTek" projekto investicijos sieks 48 mln. eurų, iš kurių 31 mln. eurų sudaro subsidijos, skirtos naujos gamyklos statybai Benevento miesto Asi pramoninėje zonoje. Bus gaminamos inovatyvios fotovoltinės plokštės, kurių pajėgumas sudaro 527 MW per metus ir akumuliacinės baterijos. SoliTek taip pat planuoja baterijų perdirbimui skirtą gamybos liniją. Numatyta sukurti 327 naujas darbo vietas.  | <https://www.mimit.gov.it/it/notizie-stampa/firmato-al-mimit-contratto-di-sviluppo-per-solitek-di-benevento><https://www.ansa.it/canale_ambiente/notizie/energia/2023/05/26/mimit-investimento-da-48-milioni-per-i-pannelli-solari-solitek_150fb289-8e71-4d83-ae11-7d0fca025cc1.html><https://www.quotidianoenergia.it/module/news/page/entry/id/492097><https://www.invitalia.it/chi-siamo/area-media/notizie-e-comunicati-stampa/firma-contratto-sviluppo-solitek><https://www.ottopagine.it/bn/economia/326081/barone-firma-a-ministero-per-investimento-solitek-e-sigillo-attivita-svolta.shtml><https://www.beneventonews24.it/2023/05/27/investimento-solitek-mastella-collaborazione-di-valore-europeo/><https://www.labtv.net/economia/2023/05/26/benevento-firmato-al-ministero-il-contratto-di-sviluppo-per-investimento-lituano-solitek/> |  |
| 2023-05-23 | Italijos MP Georgia Meloni dalyvavo G7 viršūnių susitikime Japonijoje, kur buvo aptarti pagrindiniai pasaulinės reikšmės politiniai ir ekonominiai klausimai. Meloni pranešė, kad 2024 m. G7 susitikimas vyks Apulijos regione, Italijoje. Italija yra vienintelė iš G7 šalių, kuri yra pasirašiusi susitarimo memorandumą su Kinija “Belt and Road Initiative” (kuris baigiasi metų pabaigoje) ir pasak MP šalis turės spręsti šią dilemą Parlamente. Meloni susitikime su Japonijos MP aptarė klausimus apie puslaidininkius - abi šalys pareiškė esančios pasirengusios bendradarbiauti. Tikslas - pagerinti gamybos grandines ir patenkinti pasaulinę mikroschemų paklausą.  | <https://pagellapolitica.it/articoli/meloni-g7-giappone> |  |
| 2023-05-19 | LR ambasadorė Italijoje Dalia Kreivienė lankėsi Sicilijoje su tikslu skatinti Lietuvos ir Sicilijos bendradarbiavimą įvairiose srityse – ekonomikos, transporto (tiesioginių skrydžių svarba), finansų (ypač fintech), inžinerijos, turizmo bei kultūros. Ambasadorė susitiko su Palermo miesto prefektu, oro uosto prezidentu bei miesto meru. | <https://www.siciliareport.it/sicilia/il-prefetto-di-palermo-riceve-lambasciatore-di-lituania-in-italia/><https://www.giornalelora.it/visita-ambasciatore-di-lituania-in-italia/><https://www.quotidianodigela.it/il-prefetto-di-palermo-riceve-lambasciatore-di-lituania-in-italia/><https://www.aeroportodipalermo.it/news-eventi/gesap-incontra-lambasciatrice-della-lituania/><https://it.italy24.press/local/372927.html> |  |
| 2023-05-16 | Apple bendrovė paskelbė, kad nuo 2018 m. investicijos Europoje padidėjo daugiau nei 50 %. ir per pastaruosius penkerius metus pasiekė 85 mlrd. eurų. Tarp geriausių "Apple" tiekėjų yra Prancūzijos ir Italijos "STMicroelectronics" kompanija. 2023 m. STM yra numačiusi investuoti daugiau kaip 3,5 mlrd. eurų į gamybos pajėgumų didinimą visame pasaulyje, įskaitant Prancūziją ir Italiją.  | <https://www.ilsole24ore.com/art/apple-europa-investimenti-20-miliardi-e-c-e-anche-stm-AEz9o8TD?refresh_ce&nof> |  |
| 2023-05-16 | Seimo Pirmininkė Viktorija Čmilytė-Nielsen, Romoje susitiko su Italijos Respublikos Deputatų Rūmų Pirmininku Lorenzo Fontana ir Senato vicepirmininku Maurizio Gasparri. Pirmininkė kalbėjo apie bendradarbiavimo stiprinimą tiek dvišaliu, tiek daugiašaliu lygmeniu per politinius, diplomatinius, prekybos, turizmo ir kultūrinius mainus. | <https://www.corriere.it/esteri/23_maggio_16/viktorija-cmilyte-nielsen-presidente-parlamento-lituano-piu-soldi-la-difesa-kiev-nato-cosi-vinceremo-contro-regimi-b14a7cea-f422-11ed-b9e0-c96fade46b2d.shtml> |  |
| 2023-05-12 | Japonijoje vyko G7 finansų ministrų susitikimas. Svarbiausi punktai: toliau lanksčiai vykdyti makroekonominę politiką; būtinybę didinti finansinį stabilumą po pastarojo meto sąmyšio bankų sektoriuje; patvirtinti paramą Ukrainai ir kaimyninėms šalims; bendros pastangos mobilizuoti klimato kaitos finansavimą ir darbą diversifikuojant tiekimo grandines. Italijos finansų ministras Giancarlo Giorgetti kalbėjo apie ekonominio saugumo svarbą, vykstant žaliąjai bei energetikos revoliucijai ir Kinijos vaidmenį šiame procese. Teigė, kad G7 šalys turėtų bendrai, strategiškai vertinti pozicijas Kinijos klausimu. | <https://www.mef.gov.it/inevidenza/Giorgetti-a-Niigata-partecipa-al-G7-finanze/> |  |
| 2023-05-04 | Iki metų pabaigos Italija turi nuspręsti ar pasitraukti iš didžiojo Kinijos politinio ir infrastruktūrinio projekto “Belt and Road Initiative”. Pasak Italijos spaudos, Meloni Vyriausybė turi ketinimų pasitraukti iš iniciatyvos tačiau baiminasi dėl Kinijos ekonominio atsako (Lietuvos ir Australijos pavyzdžiai). Vyriausybė yra neapsisprendusi ir susiskaldžiusi kaip toliau vystyti santykius su Kinija ir nėra pateikta jokių oficialių pranešimų. | <https://www.ilpost.it/2023/05/04/meloni-belt-and-road/> |  |
| **Lietuvos turizmo sektoriui aktuali informacija** |
| 2023-05-30 | Italijos ambasados Vilniuje organizuojamo renginio „Itališka miesto šventė – KERMESSE“("Kermesse Italia"), vyksiančio birželio 3 d. prestižinėje istorinėje Vilniaus rotušėje, pagrindinė tema - Italijos kultūra ir "Made in Italy". | <https://www.ansa.it/sito/notizie/economia/pmi/2023/05/30/cultura-italiana-e-made-in-italy-protagonisti-a-vilnius_995bca5b-7f86-459e-81ba-e291655e6806.html> |  |
| 2023-05-19 | Palazzo Branciforte atidaryta populiaraus Lietuvos fotografo Mariaus Jovaišos paroda, kurioje autorius pristatė savo darbą "Inedita Lituania", kuriose užfiksuotos vaizdingiausios šalies vietos iš oro skrydžio bei Sicilijos vaizdai (tarp Palermo ir Katanijos). LT ambasados Italijoje atstovai pristatė Lietuvos turizmo potencialą ir patrauklumą, pažymint gražiausias ir žymiausias Lietuvos vietas. | <https://sicilianews24.it/il-fotografo-lituano-marius-jovaisa-inaugura-mostra-a-palermo-746303.html><https://sicilianews24.it/il-fotografo-lituano-marius-jovaisa-inaugura-mostra-a-palermo-746303.html><https://www.messinaoggi.it/website/2023/05/18/il-fotografo-lituano-marius-jovaisa-inaugura-mostra-a-palermo/><https://www.blogsicilia.it/sicilia-by-italpress/il-fotografo-lituano-marius-jovaisa-inaugura-mostra-a-palermo/873791/> |  |
| 2023-05-12 | Nuo šių metų gruodžio 23 d. Air Baltic skrydžių kompanija vykdys naujus skrydžius iš Vilniaus į Turiną. Šiuo maršrutu bus siekiama skatinti atvykstančių žiemos sporto entuziastų srautą į Pjemonto kalnus, Aostos slėnį ir Prancūzijos kalnus. | <https://italiavola.com/2023/05/12/airbaltic-ce-il-vilnius-torino-invernale-per-gli-sciatori/> |  |
| 2023-05-10 | Pagal dienraščio *Corriere della Sera* atliktą analizę, remiantis specializuotomis duomenų platformomis, skrydžių bilietų kainos Italijoje vidutiniškai padidėjo beveik 70 proc., palyginti su tuo pačiu laikotarpiu prieš metus. Skrydžių kainos išaugo ypač Viduržemio jūros regiono kryptimis, į kurias italai vyksta dažniausiai. | <https://www.corriere.it/economia/consumi/23_maggio_10/aerei-voli-dall-italia-piu-cari-70percento-biglietti-il-sud-europa-costano-doppio-b172abd0-ef12-11ed-948b-ad2f170e5fee.shtml> |  |
| 2023-05-09 | Remiantis Istat ataskaitos duomenimis, Lombardijos regionas tampa vis populiaresne tiek Italijos, tiek užsienio turistų kelionės kryptimi: 2023 m. pirmąjį ketvirtį, palyginti su ankstesniais metais, turistų skaičius išaugo 43 %. | <https://www.lombardiaspeciale.regione.lombardia.it/wps/portal/LS/Home/News/Dettaglio-News/2023/05-maggio/turismo-primo-trimestre-2023-da-record-per-la-lombardia> |  |
| 2023-05-09 | Birželio 10 d. vyks nacionalinis Lietuvos gastronomijos pasididžiavimo festivalis – pristatomi Lietuvos šaltibarščiai.  | <https://www.lamiafinanza.it/2023/05/national-gastro-pride-della-lituania/><http://www.turismoitalianews.it/enogastronomia/20962-lituania-il-piatto-forte-di-vilnius-e-la-zuppa-fredda-di-barbabietole-per-gustarla-e-imperdibile-il-pink-soup-fest> |  |
| 2023-05-08 | ITA Airways pristatė naują paslaugą „Laikyk bilietą“, leidžiančią išlaikyti bilieto pirkimo etape pasirinkto skrydžio kainą 72 valandoms, sumokėjus nedidelį priedą. | <https://www.guidaviaggi.it/2023/05/08/ita-airways-nuovo-servizio-per-bloccare-il-prezzo-del-volo/> |  |
| 2023-05-01 | Skatinant integruotą ir tvarų mobilumą atsirado nauja galimybė įsigyti kombinuoto traukinio ir lėktuvo bilietą “Fco connect“ – nauja traukinių ir oro intermodalumo programa, kurioje bendradarbiauja Ita Airways, Trenitalia ir Aeroporti di Roma.  | <https://www.agenzianova.com/news/fiumicino-nasce-fco-connect-il-biglietto-combinato-treno-aereo-e-check-in-direttamente-in-stazione/> |  |
| **Bendradarbiavimui MTEPI[[1]](#footnote-1) srityse aktuali informacija** |
| 2023-05-31 | 2024 m. vasario mėn. 14-15 Pordenone mieste vyks "AquaFarm" tarptautinė kasmetinė Viduržemio jūros baseino paroda ir konferencija akvakultūros, algokultūros ir žvejybos pramonės temomis. Daug dėmesio bus skiriama auginimui, tvariai žvejybai ir žuvų perdirbimo technologijoms. | <https://www.aquafarm.show/> |  |
| 2023-05-04 | Prietaisas, galintis pažangiai stebėti astronautų miego kokybę ir „išmanusis“ pleistras, galintis nuotoliniu būdu valdyti įvairius fizinius ir cheminius-klinikinius žaizdų parametrus. Tai dvi Italijos kosmoso agentūros (ASI) finansuojamos idėjos, kurios bus kuriamos Bolonijos universiteto mokslininkų.  | <https://magazine.unibo.it/archivio/2023/05/04/cerotti-smart-e-sonno-degli-astronauti-l2019alma-mater-in-campo-per-la-ricerca-spaziale> |  |
| 2023-05-01 | „Grimaldi Group“ priklausančioje įmonėje Valensijos terminale pirmą kartą pasaulyje buvo išbandytas žaliuoju vandeniliu varomo 4×4 Terberg traktoriaus, skirto krauti konteinerius ir priekabas krantinėje, veikimas. Jį sukūrė Kampanijos regione įsikūręs tyrimų ir technologijų centras „Atena“, kurį sudaro universitetai, tyrimų institutai ir privačios įmonės. Šis traktorius yra Europos projekto H2PORTS, kurio metu Europos uostuose diegiamos kuro elementų ir vandenilio technologijos, dalis.  | <https://www.shippingitaly.it/2023/05/01/testato-a-valencia-il-primo-trattore-portuale-a-idrogeno-verde-made-in-italy/#:~:text=Il%20porto%20di%20Valencia%20%C3%A8,container%20e%20i%20rimorchi%20in%20banchina.> |  |
| 2023-05-01 | Birželio 22 d. Neapolio mieste vyks ketvirtasis “Campania Digital Summit”, kurį organizuoja "The Innovation Group" ir Kampanijos regiono valdžia, bendradarbiaudama su "Fondazione Idis-Città della Scienza". Ši konferencija yra nacionalinės programos "Skaitmeninė Italija 2023" dalis. Susitikimo pagrindinės temos: skaitmeninė inovacijų ekosistema; skaitmeninė sveikata; kibernetinis saugumas; žaliosios ekonomikos plėtra; infrastruktūra, debesų (cloud) ir duomenų paslaugos. | <https://www.theinnovationgroup.it/events/campania-digital-summit-4/?lang=it> |  |
| **Finansų sektoriui aktuali informacija** |
| 2023-05-30 | Parlamento rūmuose (Montecitorio) frakcijų vadovų konferencijoje buvo nuspręsta, kad birželio 30 d. Europos stabilumo mechanizmo (Mes) ratifikavimo įstatymo projektas bus pateiktas Deputatų rūmams bendrai diskusijai. | <https://www.corriere.it/economia/finanza/cards/mes-ratifica-andra-camera-30-giugno-cosa-significa-l-italia/mes-ratifica-andra-camera-30-giugno-cosa-significa-l-italia_principale.shtml> |  |
| 2023-05-26 | Trento mieste vyko ekonomikos festivalis, kuriame tiesioginės video transiliacijos metu MP Meloni pasisakė šaliai aktualiausiais klausimais dėl: - nepaprastosios padėties Emilijos-Romanijos regione, padarytos didelės ekonominės žalos; priimtų skubių sprendimų paramai teikti; ES numatytų lėšų skyrimo; aktyvuoto solidarumo fondo; Sanglaudos fondų ir Pnrr svarbos.-santykių su Prancūzija po kritikos migrantų politikos atžvilgiu- Afrikos kontinento didžiulio potencialo, kurį galima plėtoti ne tik su Italijos, bet ir su Europos parama. Spalio mėnesį planuojama surengti Italijos ir Afrikos konferenciją.- Vyriausybės ekonominio plano, MP pabrėžė, kad darbo jėgos apmokestinimo ir įmokų pleišto mažinimas yra šalies prioritetas.  | <https://www.rainews.it/articoli/2023/05/al-festival-delleconomia-di-trento-la-premier-giorgia-meloni-in-videocollegamento-1dc771ff-beac-4c73-a15b-91c7bc43e6b7.html> |  |
| 2023-05-23 | Italijos Ministrų taryba patvirtino įstatyminį dekretą, kuriame numatytos skubios intervencijos-priemonės dėl Emilijos-Romanijos ir Markės regionų ištikusios nepaprastosios padėties (dėl potvynių). Skirta 2 mlrd. eurų. | <https://www.ansa.it/sito/notizie/politica/2023/05/23/approvato-il-decreto-maltempo-per-lemilia-romagna-_c0918c0e-082f-42f9-8282-9205f8339dab.html> |  |
| 2023-05-19 | Reitingų agentūra "Moody's" atidėjo Italijos valstybės reitingo atnaujinimą.  | <https://www.ilsole24ore.com/art/conti-pubblici-stasera-arriva-rating-moody-s-sp-fitch-come-e-andata-finora-l-italia-AERvVBVD> |  |
| 2023-05-12 | "Fitch Ratings" patvirtino Italijos reitingą "BBB". Agentūros pranešime skelbiama, kad Italijos ekonomikos augimas viršijo lūkesčius 2023 m. pirmąjį ketvirtį dėl dujų krizės sušvelnėjimo, spartaus turizmo atsigavimo ir pasaulinės paklausos sustiprėjimo. Atsižvelgdama į šią dinamiką, reitingų agentūra padidino 2023 m. Italijos ekonomikos augimo įvertinimą nuo +0,5 % iki +1,2 %, o 2024 m. tikisi 0,8 % augimo, t.y. lėtesnio nei kovo mėn. prognozuotas 1,3 % augimas. | <https://www.ilsole24ore.com/art/fitch-conferma-rating-bbb-dell-italia-outlook-stabile-AEEQMnSD?refresh_ce> |  |
| 2023-05-11 | Visoje Italijoje vyko universitetų studentų protestai prieš kylančias nuomos kainas. Kovai su smarkiai pakilusiomis būsto nuomos kainomis, Vyriausybė skyrė 660 mln. universitetų ar aukštųjų mokyklų naujų apgyvendinimo vietų įkūrimui.  | <https://www.ilsole24ore.com/art/caro-affitti-governo-sblocca-660-milioni-gli-alloggi-universitari-AEQvFHSD> |  |
| 2023-05-09 | Birželio 30 d. baigsis pažeidžiamų asmenų (tiek viešajame, tiek privačiajame sektoriuose) ir tėvų su vaikais iki 14 metų (tik privačiajame sektoriuje) teisė dirbti nuotoliniu darbo režimu (smart working). Jei nebus naujo pratęsimo, nuo liepos 1 d. silpnos sveikatos darbuotojai ir jaunesnių nei 14 metų vaikų tėvai turės grįžti į darbo vietas, o įstatymo apsauga nustos galioti.  | <https://www.ilsole24ore.com/art/ecco-cosa-succede-il-30-giugno-quando-scade-proroga-smart-working-AEXN42QD> |  |
| 2023-05-07 | Žemės ūkio ministras Francesco Lollobrigida bei Ekonomikos ir finansų ministras Giancarlo Giorgetti pasirašė dekretą (įsigalios nuo liepos mėn.) į kurį įtraukta išlaidų kortelė – paramos priemonė, skirta pagrindinių maisto produktų pirkimui nuolat Italijoje gyvenantiems asmenims, kurių metinės pajamos (Isee) neviršija 15000 eurų.  | <https://www.ilsole24ore.com/art/arriva-carta-acquisti-la-spesa-fuori-chi-ha-reddito-cittadinanza-AEI8QUQD> |  |
| 2023-05-07 | Teigiama, kad naujai priimtas Darbo dekretas galimai pažeidžia ES taisykles ir prieštarauja aktyvios politikos programai, susijusiai su PNRR lėšomis. Mokymosi pašalpa, skirta „darbingiems asmenims“ neapima visų žmonių, neįtraukia asmenų, kurie negyvena Italijoje bent 5 metus, iš kurių paskutinius 2 – nuolat. Žmogaus teisių advokatų nuomone, tai pažeidžia Europos teisę bei sudaro pagrindo diskriminacijai, (2011 m. ES direktyva 98) taip pat prieštarauja naujausiems Italijos Konstitucinio Teismo sprendimams.  | <https://www.ilfattoquotidiano.it/2023/05/07/agli-stranieri-niente-soldi-per-la-formazione-il-decreto-lavoro-viola-le-regole-ue-e-contraddice-il-programma-di-politiche-attive-legato-ai-fondi-del-pnrr/7151811/#:~:text=Diritti-,Agli%20stranieri%20niente%20sol> |  |
| 2023-05-06 | Italija vis dar negavo Nacionalinio gaivinimo ir atsparumo plano (Pnrr) trečiosios išmokos bei rizikuoja dėl ketvirtos (Pnrr) - 16 mlrd. Kad gautų naują dalį, Italija iki birželio 30 d. turi pasiekti 27 tikslus. Audito rūmai skelbia susirūpinimą dėl elektrinių kolonėlių ir vandenilio papildymo stočių susikaupusių vėlavimų, yra rizika dėl šių dviejų tikslų pasiekimo. | <https://www.repubblica.it/economia/2023/05/06/news/pnrr_ritardi_colonnine_idrogeno-398956843/> |  |
| 2023-05-05 | Infrastruktūros ir transporto ministerija, Lombardijos Pjemonto, Lacijaus, Veneto ir Emilijos-Romanijos regionams skirs 100 mln. skubioms intervencijos dėl vandens krizės (sausros) ir paskutinio periodo potvynių padarytos žalos. | <https://formiche.net/2023/05/siccita-100-milioni-dal-mit-cabina-regia/> |  |
| 2023-05-05 | Gegužės 1 d. Vyriausybės patvirtintas darbo dekreto įstatymas paskelbtas „Valstybės žiniose“ (Gazzetta Ufficiale). Dekretas įsigaliojo gegužės 5 d., kurį sudaro 45 straipsniai: laikotarpiu nuo liepos iki gruodžio mėn. sumažinti iki 7 punktų mokesčių pleištą mažiausias pajamas gaunantiems asmenims; įmonių premijas iki 3000 eurų – neapmokestinti; nuo 2024 m. sausio mėn. Pilietybės išmoką pakeisti Įtraukimo pašalpa; nuo rugsėjo įvesti naują darbo aktyvinimo įrankį „Parama mokymui ir darbui“. Mokesčių naštos mažinimo fondo lėšos 2024 metams didinamos 4,064 mlrd. eurų. | <https://www.ilsole24ore.com/art/decreto-lavoro-pubblicato-gazzetta-fondo-ridurre-tasse-altri-4-miliardi-AEcga0PD> |  |
| 2023-05-04 | FED pakėlus palūkanų normas, sekė ECB palūkanų normų pakėlimas 25 baziniais punktais, taip siekiant mažinti infliaciją. FABI (Autonominė Italijos bankininkystės federacija) teigimu, tai padidins visų rūšių finansavimo palūkanų normas (Italijoje yra 6,8 mln. įsiskolinusių namų ūkių, t.y. maždaug 25 % visų namų ūkių: 3,5 mln. iš jų turi būsto paskolą būstui įsigyti). Kalbant apie naujas būsto paskolas fiksuotų palūkanų įmokos turėtų padvigubėti, o kintamų palūkanų normų, pririštų prie Euribor, mėnesinė įmoka turėtų padidėti 50–60 %. FABI teigimu, ECB sprendimas padarys poveikį tiek bankų paskoloms, tiek visai Italijos ekonomikai. Išskirtos dvi rizikos: labai stiprus nekilnojamojo turto ir statybų rinkų sulėtėjimas ir verslo investicijų sumažėjimas, kuris apribos užimtumą.  | <https://www.ilsole24ore.com/art/bce-alza-tassi-interesse-25-punti-base-AEYfDYPD> |  |
| 2023-05-01 | Italijos Banko finansinio stabilumo ataskaitoje teigiama, kad šalyje kaip ir visame pasaulyje išlieka didelė rizika finansiniam stabilumui. 2022m. pagerėjo valstybės finansai. Sumažėjo tiek grynojo skolinimosi santykis su BVP, tiek skolos ir BVP santykis, pastarasis daugiau nei 5 procentiniais punktais. Nekilnojamojo turto rinka rodo lėtėjimo ženklus. 2022 m. antrąjį pusmetį būsto kainos augo ne taip intensyviai ir buvo gerokai mažesnės už infliaciją, o pardavimas sumažėjo. Ekonominės padėties pablogėjimas turi nedidelę įtaką rizikai, susijusiai su namų ūkių finansine padėtimi. Likvidumas išlieka didelis, tačiau realia disponuojamosios pajamos sumažėjo dėl infliacijos. Palūkanų normų didėjimą atspindi vidutinė negrąžintų paskolų kaina.Italijos bankų sistemos situacija yra gera. Bankų pelningumą palaikė grynosios palūkanų pajamos. Bankų likvidumas išlieka subalansuotas tiek trumpalaikių, tiek vidutinės trukmės terminų atveju. Draudimo sektoriaus kapitalizacija sumažėjo dėl palūkanų normų tendencijos, tačiau išlieka aukšto lygio, artimo Europos vidurkiui.  | <https://www.bancaditalia.it/pubblicazioni/rapporto-stabilita/2023-1/index.html?com.dotmarketing.htmlpage.language=102> |  |
| **Energetikos sektoriui aktuali informacija** |
| 2023-05-30 | "Stellantis" atidarė pirmąjį Europoje gigafabriką *Douvrin* provincijoje, Prancūzijoje, skirtą elektromobilių baterijų gamybai. Planuojama investicija - 7,3 mlrd. eurų, iš jų apie 1,3 mlrd. eurų - viešosios investicijos. Gamykla generuos 13,4 GWh per metus ir iki 2030 m. pasieks 40 GWh. Gamyklos teritorija užima 34 h ir bus padalinta į tris blokus, kurių pirmasis jau pradėjo veiklą. Tikimasi, kad iki 2030 m. gamykloje dirbs apie 2 000 žmonių. | <https://www.ilsole24ore.com/art/stellantis-inaugura-prima-gigafactory-francia-campione-europeo-batterie-elettriche-AEqPpJZD> |  |
| 2023-05-26 | Italijos kompanija "Engie" atidarė didžiausią agrovoltinį parką Sicilijoje. Mazara del Vallo mieste esanti elektrinė užima 115 ha plotą, pajėgumas yra 66 MW. Tai pirmasis ir didžiausias Italijoje pastatytas agrovoltinis parkas sukurtas pagal dviejų privačių bendrovių "Engie" ir "Amazon" sutartinį modelį. Tikslas - gaminti švarią energiją ir tuo pat metu kultivuoti žemės ūkio laukus. "Engie" ir "Amazon" susitarime numatyta statyti ir antrą 38 MW galios agrovoltinį parką Paterno vietovėje (Katanijos provincijoje). | <https://www.ilsole24ore.com/art/engie-inaugura-sicilia-piu-grande-parco-agrovoltaico-d-italia-AEIMIFYD> |  |
| 2023-05-22 | "Enel" investuos į saulės energijos elektrinę Oklahomoje (JAV) milijardą dolerių. Elektrinės metinis gamybos pajėgumas sieks 3 GW. Nauja fotovoltinių elementų ir plokščių gigabranduolinė gamykla padės JAV plėtoti švarios energijos gamybos sektorių ir sumažinti priklausomybę nuo Kinijos. | <https://www.corriere.it/economia/energie/notizie/enel-oklahoma-mega-impianto-solare-un-miliardo-dollari-2f923d0c-f8ad-11ed-8bca-35ac6820436c.shtml> |  |
| 2023-05-15 | Asociacijos "Elettricità Futura", vienijančios 70 % Italijos elektros energijos sektoriuje veikiančių įmonių skaičiavimais, fotovoltinės energijos ir jos tiekimo grandinės srityje dirba apie 25 000 žmonių, 2030 m. numatoma - 300 000, jei bus įgyvendintas 2030 m. elektros energijos sektoriaus plane numatytas scenarijus, pagal kurį turėtų būti įdiegta 85 GW atsinaujinančiųjų išteklių energijos (iš jų 58 GW fotovoltinės elektros). Europos tikslas iki 2030 m. - 750 GW atsinaujinančiųjų išteklių energijos ir daugiau kaip milijonas darbo vietų. | <https://www.ilsole24ore.com/art/la-partita-italiana-fotovoltaico-vale-300mila-posti-lavoro-AEQ1jrRD> |  |
| 2023-05-12 | Italijos vandenilio asociacijos H2IT "Intesa Sanpaolo" duomenimis, vandenilio tiekimo grandinė plečiasi, 70% privataus sektoriaus įmonių apyvarta padidėjo. Pnrr šiam sektoriui skiria 3,64 mlrd.  | <https://www.milanofinanza.it/news/idrogeno-il-fatturato-delle-imprese-italiane-cresce-del-71-202305121331004785#:~:text=Idrogeno%2C%20il%20fatturato%20cresce%20per,per%20il%20settore%20%2D%20MilanoFinanza%20News> |  |
| 2023-05-12 | Baltijos šalių elektros tinklų sinchronizavimas su kontinentinės Europos tinklais yra "prioritetinis Lietuvos, Latvijos ir Estijos energetikos politikos tikslas, nuo kurio priklauso energetinis saugumas". Taline pasibaigusiame Baltijos Ministrų Tarybos Ministrų Pirmininkų susitikime pareiškė Baltijos šalių premjerai. Susitikime taip pat buvo aptarti regioninio saugumo ir gynybos klausimai prieš liepos mėn. įvyksiantį NATO aukščiausiojo lygio susitikimą Vilniuje. | <https://www.ansa.it/nuova_europa/it/notizie/rubriche/politica/2023/05/12/paesi-baltici-sincronizzare-la-rete-elettrica-alleuropa_aafaacce-cd16-4a44-90a0-d94bbb3688e1.html> |  |
| 2023-05-09 | Austrijos, Vokietijos ir Italijos energetikos ministrai pasirašė bendrą politinės paramos laišką „pietinio vandenilio koridoriaus (SouthH2)“ plėtrai ir „bendro intereso projektų“ įgyvendinimui – paskelbta Snam pranešime, kuris kartu su Austrijos TAG ir GCA bei Vokietijos Bayernets palankiai įvertino šią politinę paramą. SouthH2 numato 3300 km vamzdynų sistemos vystymą, sujungsiantį Šiaurės Afriką, Italiją, Austriją ir Vokietiją, kuris aprūpins ir Europą vandenilio energija. Daugiau nei 4 mln. tonų per metus iš Šiaurės Afrikos pajėgumų, infrastruktūra turėtų sudaryti sąlygas tiekti maždaug 40 % Europos REPowerEu plane numatytų importo tikslų. | <https://www.ilsole24ore.com/radiocor/nRC_09.05.2023_12.54_33410334> |  |
| 2023-05-08 | Vystomas Europos projektas Life3H apimantis pirmųjų 3 vandenilio slėnių statybą centrinėje Italijoje, pagrindinis dėmesys - vandenilio naudojimas viešojo transporto priemonėse. Biudžetas yra 6,3 mln. eurų, 2,97 mln. finansuoja ES per LIFE programą. Baigti projektuoti 6 autobusai ir 3 vandenilio degalinės (HRS), kurios bus naudojamos projektui įgyvendinti. Numatomas projektų įgyvendinimas 3 „slėniuose“, iškilsiančiuose Terni (miesto vandenilio slėnis), Avezzano (kalnų vandenilio slėnis) ir Civitavecchia (uosto vandenilio slėnis). | <https://hydronews.it/passi-avanti-per-il-progetto-life3h-che-prevede-la-realizzazione-di-3-hydrogen-valley-in-centro-italia/> |  |
| 2023-05-05 | Italijos ERG grupė (pirmaujanti nepriklausoma švarios energijos iš atsinaujinančių šaltinių operatorė, veikianti devyniose Europos šalyse) stiprindama savo pozicijas Ispanijos rinkoje, pasirašė sutartį su „Ibv Solar Park“ įmone (priklausančia Vokietijos grupei Ib Vogt Gmbh) dėl saulės energijos parko įsigijimo, kuris taps didžiausias grupės atsinaujinančių energijos šaltinių portfelyje. Elektrinė, kuri yra pažengusioje statybos stadijoje, instaliuota galia siekia 149 MW, komercinę veiklą turėtų pradėti 2023 m. pabaigoje. Sandorio vertė – 170 mln. eurų. ir tikimasi jį užbaigti 2023 m. trečiąjį ketvirtį. | <https://www.ilsole24ore.com/art/erg-acquisisce-parco-fotovoltaico-spagna-AEi99xPD> |  |
| 2023-05-05 | 2023 m. pirmąjį ketvirtį Italijoje į tinklą buvo prijungta 144,5 MW vėjo jėgainių, o suminė galia šalyje siekė 11,99 GW. Tai 16 kartų daugiau nei pirmąjį 2022 m. ketvirtį, kai į tinklą buvo prijungta 526 MW vėjo energijos. Tačiau atotrūkis nuo 2030 m. tikslo, kuris numato, kad vėjo energijos gamyba turėtų siekti apie 68 TWh per metus, vis dar labai didelis. | <https://www.qualenergia.it/articoli/eolico-italia-installati-145-mw-primi-tre-mesi-anno/> |  |
| 2023-05-03 | Sąskaitos už gamtines dujas vėl auga. Po trijų mėnesių sumažėjusių sąskaitų, balandžio mėn. jos padidėjo 22,4 % . | <https://www.repubblica.it/economia/2023/05/03/news/bolletta_gas_aumento_inflazione-398606880/> |  |
| 2023-05-02 | Per pirmuosius tris 2023 m. mėnesius pastatytų fotovoltinių elektrinių skaičius Italijoje išaugo daugiau nei trigubai, palyginti su tuo pačiu 2022 m. laikotarpiu. Vertinant instaliuotą galią, augimas siekia 2,8 karto.Kovo pabaigoje Italijoje veikė 1 324 089 fotovoltines saulės elektrinės, kurių galia siekė 26 106 MW. Lombardijos regionui priklauso ir elektrinių skaičiaus (217 479) ir įrengtos galios (3 340 MW) rekordas. Apulija taip pat viršijo 3 GW ribą, tačiau „tik“ 58 876 gamyklos. | <https://www.qualenergia.it/articoli/fotovoltaico-italia-superato-gigawatt-installato-primo-trimestre/#:~:text=Come%20si%20vede%20dalla%20tabella,sullo%20stesso%20periodo%20del%202022).> |  |
| **Transporto sektoriui aktuali informacija** |
| 2023-05-25 | Ekonomikos ir finansų ministerijos (Mef) ministras Giancarlo Giorgetti ir "Deutsche Lufthansa" generalinis direktorius Carstenas Spohras pasirašė susitarimą: "Lufthansa" įsigijo "Ita Airways" mažumos akcijų paketą (41 %), prieš tai pasidalijusi bendrovės verslo planu, kuriame numatyta, kad šiais metais tikimasi 2,5 mlrd. eurų pajamų augimo, o 2027 m. prognozuojamas 4,1 mlrd. eurų augimas.  | <https://www.ansa.it/sito/notizie/economia/2023/05/25/ita-il-mef-confermato-laccordo-con-lufthansa_72bb675a-7b6c-46f6-93d3-0d37b65cfdf6.html> |  |
| 2023-05-13 | Italijoje kaip ir visoje Europoje jaučiamas krovininių automobilių vairuotojų trūkumas, tai verčia įmones samdyti darbuotojus iš Azijos. Dėl vairuotojų trūkumo kai kurios didelės transporto grupės (pvz., "Baton Transport" ar "Girteka") pradėjo samdyti darbuotojus iš Indijos ir Filipinų.  | <https://www.shipmag.it/carenza-di-autisti-leuropa-recluta-lavoratori-asiatici-girteka-forma-e-assume-donne-in-india/#:~:text=%E2%80%9CPolonia%20e%20Lituania%20sono%20i,gli%20stranieri%20di%20altre%20nazionalit%C3%A0.> |  |
| 2023-05-13 | Transporto revoliucija "Nemokamas abonementas studentams ir gyventojams Florencijos gyventojams", skirta 6 mln. eurų "Maxi" planas. Jis bus taikomas autobusams, tramvajams ir miesto traukiniams. Metinio abonento registracinis mokestis 50 eurų. Akcija prasidės 2023 m. rugsėjo 1d. ir tęsis iki 2024 m. rugpjūčio 31d. | <https://www.lanazione.it/firenze/cronaca/rivoluzione-trasporti-abbonamento-gratis-a-studenti-e-residenti-maxi-piano-da-6-milioni-21f662e6> |  |
| 2023-05-12 | "Confitarma" (Italijos laivybos pramonės profesinė asociacija) pritarė FIAP (Italijos vežėjų federacijos) prisijungimui prie bendros asocijavimo struktūros, skatinant dialogą ir geresnį įvairių transporto rūšių agregavimo modelius ir integracijos procesus. | <https://www.trasporti-italia.com/logistica/fiap-entra-in-confitarma-nuovo-matrimonio-tra-camion-e-nave/112579/> |  |
| 2023-05-09 | Vokietijos draudimo milžino padalinio „Allianz Trade“ ataskaita rodo, kad Kinijoje pagamintos elektrinės transporto priemonės kelia didelę riziką Europos automobilių gamintojams ir iki 2030 m. gali kainuoti 7 mlrd. eurų per metus prarasto pelno, jei ES nesiims jokių veiksmų. | <https://www.ilsole24ore.com/art/allarme-cina-l-auto-europea-7-miliardi-mancati-profitti-entro-2030-AEtmUKRD> |  |
| 2023-05-05 | Privataus greitųjų geležinkelių tinklo operatoriaus „Italo“ direktorių valdyba uždegė žalią šviesą „Itabus“ (privačios keleivių vežimo tolimais atstumais bendrovė) įsigijimui ir pramoninei integracijai „Italo – naujas keliaujantis transportas“ („Italo- Nuovo Trasporto Viaggiatore“). *Italo* – *Itabus* integracija suteiks galimybę grupei sukurti veiksmingą integruotą mobilumo paslaugą, veiksiančią h24. Paslaugos įgyvendinimas pirmiausia bus išbandomas Sicilijoje, Apulijoje ir Kampanija regionuose.  | <https://www.ilsole24ore.com/art/italo-via-libera-cda-ad-acquisizione-e-integrazione-industriale-itabus-AEl0V3PD?refresh_ce> |  |
| 2023-05-02 | Susisiekimo ir transporto ministerijos duomenimis, balandžio mėn. įregistruoti 125 805 automobiliai, tai 29,2 % daugiau nei 2022 metų tą patį mėnesį. Iš viso per pirmuosius keturis mėnesius parduota 552 850 vnt., tai yra 26,89 % daugiau nei pernai tuo pačiu laikotarpiu.  | <https://www.ansa.it/sito/notizie/topnews/2023/05/02/_6b05e74a-a281-43b9-bffc-204a4da3fcea.html> |  |
| **Bendra ekonominė informacija** |
| 2023-05-30 | *Federconsumatori* duomenimis, Italijoje vaiko išlaikymo išlaidų pirmaisiais jo gyvenimo metais skaičiai svyruoja nuo mažiausiai 7 000 EUR iki 17 000 eurų. Palyginti su 2021 m., mažiausios išlaidos padidėjo 5 %, didžiausios - 8 %.  | <https://tg24.sky.it/economia/2023/05/30/quanto-costa-figlio-primo-anno> |  |
| 2023-05-27 | Reminatis *Confindustria* pateiktais duomenimis, antrąjį ketvirtį pastebimas Italijos BVP augimas, tačiau jis daug lėtesnis nei pirmąjį. Padėtis yra gera paslaugų sektoriuje, mažiau - pramonėje ir statyboje. Apyvarta visuose sektoriuose balandžio mėn. sulėtėjo. Didelį teigiamą postūmį suteikė sumažėjusios dujų kainos, tačiau vartojimą ir toliau slėgė infliacija, investicijas - kredito kaina, o dėl pasaulinio ekonomikos sulėtėjimo sustojo eksportas. Palūkanų normos didėja: kovo mėn. už verslo paskolas mokama palūkanų norma šoktelėjo iki 4.30, t. y. daugiau nei tris kartus viršijo 2021 m. pabaigoje buvusį lygį (1,18). | <https://www.ilsole24ore.com/art/csc-secondo-trimestre-pil-crescita-ma-ritmi-piu-moderati-AEiyjOYD> |  |
| 2023-05-26 | Remiantis *Istat* numatomais duomenimis, 2023 m. gegužės mėn. tiek vartotojų pasitikėjimo rodiklis (nuo 105,5 iki 105,1), tiek sudėtinis verslo pasitikėjimo rodiklis (nuo 110,4 iki 108,7) sumažėjo. Vartotojų pasitikėjimo rodiklis sumažėjo iki praėjusių metų kovo mėn. lygio.Įmonių pasitikėjimas pablogėjo visuose tirtuose sektoriuose: apdirbamosios pramonės ir statybos sektoriuje indeksas sumažėjo atitinkamai nuo 102,8 iki 101,4 ir nuo 164,2 iki 159,4, rinkos paslaugų sektoriuje - nuo 105,5 iki 104,1, o prekybos sektoriuje - nuo 112,9 iki 111,6. | <https://www.istat.it/it/archivio/284844> |  |
| 2023-05-26 | Italija yra pirmoji šalis euro zonoje pagal neaktyvių žmonių vadinamųjų "neetų" skaičių. Jaunų žmonių kurie nesimoko ir neturi darbo skaičius 2022 m. siekė 1,6 mln. Moterys sudaro 65,9 %. visų neaktyvių jaunų asmenų. 55,6 % jaunų neaktyvių asmenų yra susitelkę šalies pietuose. | <https://www.corriere.it/economia/lavoro/cards/giovani-lavoro-lombardia-piemonte-sono-regioni-piu-attrattive-ultimo-molise-classifica/italia-paese-ue-piu-inattivi-16-milioni.shtml> |  |
| 2023-05-23 | Pirmąjį 2023 m. ketvirtį Italijos ekonomikos rodikliai buvo geri - jos augimas buvo didesnis nei EBPO šalių vidurkis. Sausio-kovo mėn. BVP padidėjo 0,5 %, palyginti su ankstesniais trimis mėnesiais. EBPO vidurkis buvo 0,4 %. G7 šalyse užfiksuotas nulinis pokytis, kuriam įtakos turėjo sunkus Vokietijos etapas ir JAV ekonomikos sulėtėjimas, sumažėjęs nuo +0,6 iki +0,3 %. | <https://www.ilfattoquotidiano.it/2023/05/23/italia-prima-per-crescita-economica-tra-i-paesi-del-g7-tra-gennaio-ed-marzo-pil-in-rialzo-dello-05/7170422/> |  |
| 2023-05-22 | Atsinaujinantys elektros energijos šaltiniai: balandžio mėn. pagaminta 36,4 % elektros energijos iš fotovoltinių elementų, 25,3 % - iš vėjo, 18,5 % - iš vandens, 14,6 % - iš biomasės, 5,2 % - iš geoterminės energijos. Palyginti su tuo pačiu praėjusių metų mėnesiu, išaugo tik saulės energijos gamyba - 3 105 GWh, t.y. 9,3 % daugiau nei 2022 m. balandžio mėn. | <https://www.rinnovabili.it/energia/fotovoltaico/fonti-rinnovabili-italiane-domanda-elettrica/#:~:text=Entrando%20nel%20dettaglio%20delle%20fonti,%2C%205%2C2%25%20geotermico.> |  |
| 2023-05-22 | Gamtinių dujų kainos Europoje krito žemiau 30 eurų ir pasiekė žemiausią lygį nuo 2021 birželio mėn.  | <https://www.ansa.it/sito/notizie/economia/2023/05/22/il-prezzo-del-gas-apre-in-calo-sotto-i-30-euro_25411cad-eb80-47f6-8e17-2a0fe989f982.html> |  |
| 2023-05-18 | Italijos statistikos agentūros *ISTAT* duomenimis, 2023 m. sausio-vasario mėn. bendra IT ir LT prekybos vertė siekė 359 mln. eurų, iš kurių 215 mln. eurų sudarė eksportas iš IT ir 144 mln. eurų importas iš LT, o IT perteklius sudarė apie 71 mln. eurų. Palyginti su tuo pačiu praėjusių metų laikotarpiu, šis skaičius yra maždaug 12 % didesnis: 2022 m. prekybos vertė tiesų buvo 320 mln. eurų (189 mln. eurų eksportas ir 132 mln. eurų importas, o IT perteklius sudarė apie 57 mln. eurų). | <https://ambvilnius.esteri.it/ambasciata_vilnius/it/ambasciata/news/dall_ambasciata/2023/05/il-valore-del-commercio-bilaterale.html> |  |
| 2023-05-17 | Žemės ūkio mokslinių tyrimų ir ekonomikos analizės taryba "Crea" prognozuoja, kad Italijoje kietųjų kviečių (pagrindinė makaronų sudedamoji dalis) nacionalinė gamyba šiemet padidės 12 %. 2023-2024 m. derlius viršys 4 mln. tonų dėl didesnio derlingumo. | <https://www.ilsole24ore.com/art/grano-duro-l-italia-quest-anno-ne-produrra-12percento-piu-AE5JaKUD> |  |
| 2023-05-15 | Italijos profesinių sąjungų konfederacija “Uil“ atlikto tyrimo duomenimis, 2022 m. *Tari* (Atliekų mokestis), 2022 m. vidurkis buvo 325 eurai, padidėjo 3,7 %. Per pastaruosius penkerius metus Tari mokestis vidutiniškai padidėjo 7,7 %. | <https://www.repubblica.it/economia/2023/05/15/news/rifiuti_aumento_tari_comuni_classifica_costi-400197535/#:~:text=Secondo%20la%20ricognizione%20della%20Uil,mediamente%20del%207%2C7%25.> |  |
| 2023-05-11 | "Federalimentare-Censis" ataskaitos duomenimis, maisto pramonė yra pirmaujanti Italijos gamybos pramonės šaka. Šis sektorius, kurio metinė apyvarta yra 179 mlrd. eurų, 60 tūkst. įmonių, 464 tūkst. darbuotojų, o eksporto vertė per metus viršija 50 mlrd. eurų, taip pat yra antroje vietoje Italijoje pagal įmonių skaičių, darbuotojų skaičių ir eksporto vertę. | <https://www.ilsole24ore.com/art/l-alimentare-prima-manifattura-paese-fattura-179-miliardi-euro-AE2kwPSD> |  |
| 2023-05-10 | Istat duomenimis, kovo mėnesį pramonės gamyba mažėja trečią kartą iš eilės, o sezoniškai pakoreguotas indeksas, palyginti su vasario mėn., sumažėjo 0,6 %.  | <https://www.ilsole24ore.com/art/industria-marzo-produzione-cala-32percento-AEsXRjRD> |  |
| 2023-05-09 | Negalutiniais ISTAT duomenys, pastebimas turizmo sektoriaus atsigavimas (+45,5 % visų turistų, palyginti su tais pačiais 2022 m. dviem mėnesiais), gerokai išaugus tiek užsienio (+70,5 %), tiek vidaus (+28,8 %) turistų skaičiui.  | <https://tg24.sky.it/economia/2023/05/11/turismo-italia-presenze-2023#00> |  |
| 2023-05-08 | „Codacons“ atliktas tyrimas atskleidė, kad nuo 2012 m. iki šiandien vidutinės metinės išlaidos už elektrą, dujas, vandenį ir atliekas išaugo +68,7 %., o išlaidos vienai šeimai padidėjo 1625 eurais. Elektra pabrango rekordiškai – +240 %. | <https://tg24.sky.it/economia/2023/05/08/caro-prezzi-tariffe-spesa-famiglie-bollette> |  |
| 2023-05-07 | Beveik 50 % italų mano, kad jų atlyginimas per mažas. „Changes Unipol“ tyrimo rezultatai parodė, kad labiausiai nepatenkinti jaunuoliai nuo 16 iki 26 metų: tik 49 % teigė, kad yra patenkinti savo atlyginimu. Geografiniu požiūriu didesnis pasitenkinimas yra vietovėse, kuriose pragyvenimo išlaidos mažesnės: pietuose ir salose – 62 %. Pusė apklaustųjų galvoja apie darbo keitimą. | <https://tg24.sky.it/economia/2023/05/07/lavoro-stipendi-italia#00> |  |
| 2023-05-07 | Europoje ir Italijoje atkakliai diskutuojama apie trumpą darbo savaitę. Eurostat duomenimis, Italijoje 9,4 % darbuotojų savo darbui skiria beveik 50 valandų per savaitę, o Europos vidurkis – 7 %.  | <https://www.ansa.it/sito/notizie/economia/2023/05/07/il-94-dei-lavoratori-sul-posto-quasi-50-ore-a-settimana_d9290c5d-9357-4349-af94-c9e1e0979c3f.html> |  |
| 2023-05-06 | Istat duomenimis, per pastaruosius 10 metų Italijoje sąskaitos už komunalines paslaugas: elektros energijos tarifai padidėjo 240 %, dujų - 65 %, vandens - 57 %, atliekų - 24 %, gyventojų pajamos padidėjo tik 11,5 %. | <https://www.ilsole24ore.com/art/bollette-10-anni-tariffe-elettriche-salite-240percento-gas-65percento-acqua-57percento-rifiuti-24percento-ma-reddito-cresciuto-solo-dell-115percento-AEVA1OQD> |  |
| 2023-05-03 | Pirmąjį metų ketvirtį Enel užfiksavo įprastinį EBITDA augimą iki 5,5 mlrd. eurų (+21,8 %) ir grynąjį pelną iki 1,5 mlrd. eurų (+1,9 %), o pajamos siekė 26,41 mlrd. eurų (lyginant su 2022 m. pirmojo ketvirčio pajamomis, kurios buvo 34,13 mlrd., -22,6 %). Mažėjimas, palyginti su praėjusiais metais, „daugiausia dėl laipsniško energijos kainų kritimo normalizavus energetikos kontekstą“ - pranešė energetikos grupė, nurodydama, kad grynoji skola sumažėjo iki 58,9 mlrd. eurų (-1,9 %.). | <https://www.ilsole24ore.com/art/enel-trimestre-19percento-utili-e-226percento-ricavi-AEuNGGPD?refresh_ce> |  |
| 2023-05-02 | Infliacija vėl kyla, balandžio mėnesį siekė 8,3 % (Kovo mėn.7,6 %) Kas mėnesį kainos pakyla 0,5 %. Infliacija taip pat kyla euro zonoje, balandį ji siekė 7 %. | <https://www.ansa.it/sito/notizie/economia/2023/05/02/linflazione-torna-a-crescere-ad-aprile-accelera-all83-_af63e3c6-9b77-4e04-88b1-a831ba7be30f.html> |  |
| **Su COVID-19 susijusi informacija** |
| 2023-05-05 | PSO paskelbė, kad COVID nepaprastoji padėtis baigėsi. Jos metu mirė 20 mln. žmonių. „Nuo šiandien galime sakyti, kad Covid krizė jau už nugaros“, – džiaugėsi Italijos sveikatos apsaugos ministras Orazio Schillaci, primindamas išskirtinį įsipareigojimą kovojant su pandemija. | <https://www.ilsole24ore.com/art/l-oms-dichiara-finita-l-emergenza-covid-AELjX5PD> |  |

Parengė:

Pirmoji sekretorė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)